**Conoy** (Piscataway).- / naziv Conoy, prema Swantonu, nepoznatog je značenja./ Pleme ili konfederaciji bandi i plemena Algonquian Indijanaca srodnih grupama Nanticoke i Delaware i nastanjenih između rijeka Potomac i zaljeva Chesapeake u današnjem Marylandu i District of Columbia. Conoyi su nazivani prema jednom svome selu i Piscataway, u kojemu je bilo sjedište konojskog poglavice. Danas njih oko 200 (2000) živi u Marylandu organizirani u plemena *Piscataway Conoy Condeferacy* i *Piscataway Indian Nation*.

Bande i plemena
---------------

* Acquintanacsuak, na zapadnoj obali rijeke Patuxent u okrugu St. Marys.
* Conoy proper (Piscataway), na jugu okruga Prince Georges.
* Mattapanient, na rijeci Patuxent, možda u okrugu St. Marys.
* Moyawance, na zapadnoj obali rijeke Potomac, blizu plemena Conoy.
* Nacotchtank, rijeka Potomac, u District of Columbia.
* Pamacocack oko ušća Mattawoman Creeka i sadašnji Pomonkey, okrug Charles.
* Patuxent, u okrugu Calvert.
* Potapaco, južni i središnji dijelovi okruga Charles.
* Secowocomoco, na rijeci Wicomico u okruzima St. Marys i Charles.

Sela
----

Glavna sela konojaca nosila su plemenska imena, uz njih postojala su i 

* *Catawissa*, danas Catawissa, u okrugu Columbia, Pennsylvania.
* *Conejoholo*, istočna obala rijeke Susquehanna na ili blizu Bainbridge, u okrugu Lancaster, Pennsylvania.
* *Conoytown*, na rijeci Susquehanna između Conejoholo i Shamokin (Sunbury), Pennsylvania.
* Kittamaquindi, tamo gdje se sastaju Tinkers Creek i Piscataway, Maryland.

Povijest
--------

Conoyi u kontakt sa Europljanima dolaze još 1608 kada kapetan John Smith plovi uz Potomac i nailazi na nekoliko njihovih sela među kojima i Nacotchtank koje će 1622 biti uništeno od bande pljačkaša iz Virginije, ali je iznova niknulo. Kasnije 1634. dvadeset-petog dana mjeseca ožujka katolička engleska kolonija lorda Baltimorea i jezuitski očevi Andrew White i John Altham, uspostavljaju prijateljske odnose sa Yaocomoco Indijancima, poglavicom Piscatawaya i sa virginijske strane sa poglavicom Potomaca i uspostavljaju prvu misiju. Ubrzo će ih pogoditi epidemija boginja (1670) a 1675 izloženi su napadima Indijanaca Susquehanna, pa se povlače uz rijeku Potomac i na Susquehannu. Na Susquehanni podižu selo Conejoholo, blizu Conestoge odakle postupno migriraju na sjever u Harrisburg, Shamokin, Catawissa, i Wyoming, da bi 1765. stigli u južni New York u Owego, Chugnut i Chenango, gdje se preostalih 150 priključilo Mahican i Delaware Indijancima, postajući dio ovih plemena. Prema procjeni bilo ih je 1,000 (1700), da bi ih 1800 preostalo tek 50. Sto godina kasnije (1900) Conoyima je broj i dalje oko 50 ,a do 2000 narastao je na oko 200.

Etnografija
-----------

Konojci kulturno pripadaju području *Istočnih šuma* i nalik je onoj Powhatan Indijanaca. Kuće su im stoga bile komunalne, ovalnog oblika, prekrivene korom ili hasurama. Muškarci su bili lovci i ribari, a služili su se lukom i strijelom i kopljima, i kretali se u dug-out kanuima, to jest dubljenima u deblu, što je bio običaj kod atlantskih algonkinskih plemena. –Žena se bavila lončarstvom i košaraštvom te radom u njivama, gdje su se uzgajale 3 tipične indijanske kulture: kukuruz, tikve i duhan.

Povezano
--------

* Opament

Vanjske veze
------------

* Conoy Indian Tribe History
* The Conoy Arhivirano 2007-02-04 na Wayback Machine-u
* Piscataway – Conoy Indians Arhivirano 2007-05-02 na Wayback Machine-u